Dicranopselaphus

Dicranopselaphus er en slekt av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk. De voksne billene, som kan minne om hårbiller (Scirtidae), er skjøre og kortlivede. 


== Utseende ==
Små, bredt ovale, nokså flate, brunlige biller. Kroppen er lite sklerotisert (myk) og de voksne dyrene er temmelig skjøre. Antennene er ganske lange og sagtakkede. Hodet er ganske lite og gjerne ikke synlig ovenfra. Fasettøynene er utstående, med fine fasetter, uten hår. Antennene er 11-leddete og når minst til midten av brystskjoldet, hos noen arter er de lengre enn kroppen. De fleste av leddene har et side-utskudd slik at antennen blir mer eller mindre sagtakket eller kamformet. Brystskjoldet (pronotum) er ganske lite og kort, sterkt tilsmalnet framover. Dekkvingene er brede og flate, ofte med dype punktstriper. Beina er slanke, føttene er tynne og fem-leddete. Larvene ("water pennies") er flate, hos denne slekten ganske avlange. Oversiden er fullstendig dekket av brede, overlappende ryggplater, glatt og jevn. På undersiden sitter tre par kraftige bein. Bakkroppen har en del lange hår. 


== Levevis ==
Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.


== Utbredelse ==
De fleste av arten lever i Sørøst-Asia, men slekten forekommer også i Nord- og Mellom-Amerika.


== Systematisk inndeling ==

Ordenen biller, Coleoptera
Underordenen Polyphaga
Overfamilien mudderbiller (Dryopoidea)
Familien Psephenidae – ca. 210 arter fordelt på 29 slekter
Underfamilien Eubriinae
Slekten Dicranopselaphus Guérin-Méneville, 1861
Dicranopselaphus bicolor Lee & Yang, 1996 (Kina: Yunnan)
Dicranopselaphus brevicornis Lee & Yang, 1996 (Indonesia)
Dicranopselaphus dentatus Lee, Yang & Satô, 2000 (India: Assam, Meghalaya)
Dicranopselaphus doiinthanonus Lee & Yang, 1996 (Thailand, Vietnam, Laos)
Dicranopselaphus emasensis Lee & Yang, 1996 (Malaysia)
Dicranopselaphus emmanueli Pic, 1918 (Filippinene, Malaysia, Indonesia: Sumatra)
Dicranopselaphus fangensis Lee & Yang, 1996 (Thailand)
Dicranopselaphus flavicornis Guérin-Méneville, 1861 (Mexico: Veracruz)
Dicranopselaphus flavus Lee & Yang, 1996 (Malaysia)
Dicranopselaphus gressitti Lee, Yang & Satô, 2000 (Kina: Hubei)
Dicranopselaphus imparis Lee, Yang & Satô, 2000 (Vietnam: Vĩnh Phúc)
Dicranopselaphus jaechi Lee & Yang, 1996 (Indonesia: Java)
Dicranopselaphus javanus Pic, 1916 (Indonesia: Java)
Dicranopselaphus jiangxiensis Lee & Yang, 1996 (Kina: Jiangxi)
Dicranopselaphus laevis Lee, Yang & Satô, 2000 (Vietnam: Lâm Đồng)
Dicranopselaphus lesueurii Guérin-Méneville, 1861 (Mexico)
Dicranopselaphus luzonensis Lee, Yang & Satô, 2000 (Filippinene: Luzon)
Dicranopselaphus malickyi Lee & Yang, 1996 (Thailand)
Dicranopselaphus morimotoi Lee & Yang, 1996 (Thailand)
Dicranopselaphus multimaculatus Pic, 1934 (Malaysia, Indonesia: Kalimantan)
Dicranopselaphus nagaii Lee & Yang, 1996 (Filippinene)
Dicranopselaphus nantai Lee & Yang, 1996 (Taiwan)
Dicranopselaphus nepalensis Lee & Yang, 1996 (Nepal, India)
Dicranopselaphus pictus Guérin-Méneville, 1861 (Mexico: Oaxaca)
Dicranopselaphus raii Lee, Yang & Satô, 2000 (Nepal: Kathmandu)
Dicranopselaphus reticulatus Nakane, 1952 (Japan: Ryukyuøyene)
Dicranopselaphus rufescens Guérin-Méneville, 1861 (Mexico: Veracruz)
Dicranopselaphus rufus Pic, 1916 (Malaysia, Singapore, Thailand, Kina: Yunnan)
Dicranopselaphus sabahensis Lee & Yang, 1996 (Malaysia)
Dicranopselaphus sakaii Lee & Yang, 1996 (Filippinene)
Dicranopselaphus sarawacensis Lee & Yang, 1996 (Malaysia)
Dicranopselaphus schneideri Lee & Yang, 1996 (Indonesia)
Dicranopselaphus septemspinosus Lee, Yang & Satô, 2000 (Myanmar: Kachin)
Dicranopselaphus sichuanensis Lee & Yang, 1996 (Kina: Sichuan)
Dicranopselaphus similis Lee & Yang, 1996 (Kina: Fujian, Hong Kong)
Dicranopselaphus spadix Lee, Yang & Satô, 2000 (Nepal: Kathmandu)
Dicranopselaphus sumatrensis Lee, Yang & Satô, 2000 (Indonesia: Sumatra)
Dicranopselaphus testaceicornis Pic, 1923 (Kina: Shandong)
Dicranopselaphus variegatus Horn, 1880 (USA: Alabama)
Dicranopselaphus venosus Champion, 1897


== Eksterne lenker ==
bugguide.net - bildedatabas eover nordamerikanske insekter [1](en) Dicranopselaphus i Encyclopedia of Life 
(en) Dicranopselaphus i Global Biodiversity Information Facility 
(en) Dicranopselaphus hos ITIS 
(en) Dicranopselaphus hos NCBI 
(en) Kategori:Dicranopselaphus – bilder, video eller lyd på Wikimedia Commons 
Dicranopselaphus – detaljert informasjon på Wikispecies